open-index/open-wikipedia-markdown huggingface dataset:
Aurillac

**Aurillac** (okcitánsky *Orlhac*) je mesto vo Francúzsku. Leží v regióne Auvergne-Rhône-Alpes a je hlavným mestom departementu Cantal. Má 33 865 obyvateľov (rok 2004), preteká ním riečka Jordanne.

## Polohopis

Aurillac má rozlohu . Najvyšší bod je položený  a najnižší bod .

## História
thumb|left|Veža stredovekého hradu svätého Štefana
Mesto Aurillac (**) vzniklo v 1. storočí počas galo-románskej epochy francúzskych dejín. Mesto však nedosiahlo väčší významu a preto je jeho ranostredoveká história neznáma až do roku 856, kedy sa tu narodil svätý Géraud. Ten tu okolo roku 885 založil benediktínske opátstvo z ktorého neskôr vzišiel prvý francúzsky pápež Silvester II. Mesto tak od konca 9. storočia začalo získavať na dôležitosti.

V 13. a 14. storočí bol Aurillac niekoľkokrát obliehaný anglickými vojskami. Až do 16. storočia bol sužovaný početnými občianskymi a náboženskými vojnami. Navyše začal pomaly klesať význam miestneho opátstva vzhľadom k postupnej novovekej sekularizácii európskej spoločnosti.

V roku 1790, pri vytváraní departementov, sa Aurillac definitívne stal hlavným mestom departementu Cantal. S pripojením k železničnej sieti v roku 1866 nastala nová fáza rýchleho rozvoja mesta. Od prvého sčítania ľudu v roku 1759, kedy Aurillac údajne obývalo 6 268 ľudí, sa počet jeho obyvateľov zvýšil na dnešných viac ako 30 000.

Aurillac je v súčasnosti významným obchodným centrom oblasti.

## Ekonomika
Mesto Aurillac má dlhú tradíciu výroby dáždnikov. Vyrobí sa tu približne jedna polovica celkovej francúzskej dáždnikovej produkcie, v roku 1999 to predstavovalo 250 tisíc kusov. Odvetvie v súčasnosti zamestnáva cca 100 ľudí.

Na konci 20. storočia prišlo k určitému poklesu výroby, a tak sa miestni výrobcovia v roku 1997 združili do ekonomickej záujmovej skupiny a vytvorili jednotnú obchodnú značku – *L'aurillac Parapluie*.

## Obyvateľstvo

Aurillac má 28207 obyvateľov (2009).

Graf vývoja obyvateľstva:

## Partnerské mestá
*  Altea, Španielsko
*  Bassetlaw, Veľká Británia
*  Bocholt, Nemecko
*  Bougouni, Mali
*  Vorona, Rumunsko

## Referencie



## Iné projekty

## Externé odkazy
* Oficiálna stránka 
* Všeobecné informácie 

## Zdroj

Kategória:Mestá v regióne Auvergne-Rhône-Alpes
Kategória:Obce v departemente Cantal
W (sopka)

**W** je názov podmorského vulkanického komplexu, nachádzajúceho sa juhozápadne od pobrežia ostrova Curtis Island. Komplex je tvorený dvojicou prevažne bazaltových sopiek, ktorých vrcholy sú ukončené menšími kalderami. Najvyšší bod komplexu sa nachádza približne 900&nbsp;m pod hladinou mora.

Sopky boli objavené v roku 2004 počas spoločnej novozélandsko-americkej podmorskej expedície, zameranej na zmapovanie podmorských sopiek v okolí Kermadecovych ostrovov. V roku 2005 bola na južnejšie umiestnenom vulkanickom centre komplexu zaznamenaná zvýšená hydrotermálna aktivita.

## Externé odkazy
* www.volcano.si.edu - podmorský vulkanický komplex W na Global Volcanism Program 

Kategória:Sopky Tichého oceánu
Kategória:Sopky Nového Zélandu
Balog

**Balog** môže byť:
*bývalá obec na Slovensku, od konca 19. stor. súčasť Čierneho Balogu, pozri pod Čierny Balog
*hrad na Slovensku, synonymum: Blh, pozri Blh (hrad)
*priezvisko, pozri Balog (priezvisko), napr.:
** Bob Balog (* 1924), hráč amerického futbalu USA
** Csaba Balog (* 1972), maďarský futbalista
** Gábor Balog (* 1990), maďarský plavec
** James Balog (* 1952), fotograf USA
** Marcell Balog (* 1988), maďarský futbalista
** Tibor Balog, viac osôb
** Vilmos Balog (* 1975), maďarský boxer
** Zoltán Balog, viac osôb
** Zsolt Balog (* 1978), maďarský futbalista

## Pozri aj
* Čierny Balog
* Balog nad Ipľom 
* Balogh
Balogh (priezvisko)

**Balogh** je priezvisko, rozšírené na Slovensku. Najčastejšie je v Tvrdošovciach (okres Nové Zámky), Nových Zámkoch a Komárne.

## Pôvod
Meno Balog patrí do širšej siete zemepisných názvov, ktoré sú charakteristické pre Slovensko, územie Poľska a východných Slovanov.
 
Okrem Čierneho Balogu je to staršie pomenovanie prítoku rieky Balog – prítoku Rimavy, podľa ktorej bola pomenovaná osada Balog, neskoršie rozčlenená na Vyšný Balog a Nižný Balog. Dnes má komplexné meno Veľký Blh. *[[Vlastivedný slovník obcí na Slovensku]]* ho charakterizuje ako staré sídlisko z mladšej doby bronzovej, hallštadskej a veľkomoravskej. To znamená, že sídlisko bolo obývané v 9. – 10. storočí. Maďarská administratíva roku 1906 zapisuje Ivanice pri Rimavskej Sobote ako *Balogivány*, Padarovce ako *Balogpádár*, Hrušovo ako *Balogrussó*. Blhovce východne od Fiľakova majú starý záznam ako *Balogfalva*.
 
Balog nad Ipľom má z 13. storočia záznam *Bolug*, zo 14. storočia *Balogh*, roku 1808 nazvaný *Ipoly-Balogh*. Aj to je veľmi staré sídlisko z doby rímskej a veľkomoravskej.

Názov má predhistorický základ *belg*- : *bolg-*, v nulovom stupni *blg-*. Na Slovensku mal tento základ do 12. storočia podobu Blg. Maďari ho v 11. – 12. storočí prevzali v podobe *Bolog – Balog*.

## Známi nositelia
Pozri v článku Balogh.

## Galéria

Balogh Csaba (Stekovics).jpg| Csaba Balogh (* 1987), maďarský šachista
János Balogh.jpg| János Balogh (* 1982), maďarský futbalista
2015-09-15 Christin Balogh 1168.JPG| Christin Baloghová (* 1985), nemecká herečka


## Pozri aj
* Balog (priezvisko)

Kategória:Priezviská v Austrálii
Kategória:Priezviská v Česku
Kategória:Priezviská v Kanade
Kategória:Priezviská v Maďarsku
Kategória:Priezviská v Rumunsku
Kategória:Priezviská v Nemecku
Kategória:Priezviská na Slovensku
Kategória:Priezviská v USA
Bača

**Bača** môže byť:
* hlavný pastier oviec, pozri bača (povolanie)
* rieka v Slovinsku, prítok rieky Idrijca, pozri Bača (rieka)
* názov dediny (kopanice) Bača pri Podbrdu v Slovinsku do roku 1955, pozri Bača pri Podbrdu
* priezvisko, pozri Bača (priezvisko), napr.:
** Jerguš Bača (* 1965), slovenský hokejista a hokejový tréner
** Juraj Bača (* 1977), slovenský kanoista
** Juraj Bača (* 1987), slovenský herec
** Martin Bača (* 1989), slovenský hokejista, synovec Jerguša Baču

## Pozri aj
* Bača pri Modreju, dedina v Slovinsku v obci Tolmin (staršie Bača pri Modreji)
Curtis Island

**Curtis Island** môže byť:
* jeden z ostrovov patriacich Austrálii, pozri Curtis Island (Queensland), Curtis Island (Tasmánia)
* ostrov patriaci Novému Zélandu, pozri Curtis Island (Nový Zéland)
* ostrov patriaci Spojeným štátom, pozri Curtis Island (Maine)
Biomasa (biológia)

right|thumb|Palivové drevo

**Biomasa** je množstvo všetkej (nefosílnej) organickej hmoty na určitej ploche alebo v určitom objeme. Existujú rôzne varianty tejto definície, a to najmä takéto:
* Niekedy definícia zahŕňa nielen samotnú živú hmotu (t.j. bunky), ale aj jej výlučky, odpady a podobné produkty.
* Niekedy je definícia obmedzená len na suchú biomasu (sušinu)
* Niekedy je definícia obmedzená len na živú organickú hmotu (nazahŕňa teda mŕtvu organickú hmotu)
* Niekedy je definícia obmedzená len na rastliny a živočíchy a nezahŕňa mikroorganizmy
* Niekedy je definícia obmedzená len na hmotu jedinca alebo len na hmotu populácie, teda jedincov jedného druhu.

Energia biomasy má svoj prapôvod v slnečnom žiarení a fotosyntéze, preto ide o obnoviteľný zdroj energie. 

Celková hmotnosť biomasy je zvyčajne stanovená vážením, prípadne aj odhadom z objemu alebo dĺžky tela. U čerstvo ulovených organizmov je stanovená živá alebo čerstvá biomasa. Presnejšie je stanovenie biomasy suchej (sušiny) a sušiny bez popola. Energetická hodnota biomasy je stanovená buď spálením v kalorimetri, alebo na základe podielu bielkovín, sacharidov a lipidov.

## Pozri aj
* biomasa (energetika)

## Iné projekty

## Zdroje
* 
* 


Kategória:Životné prostredie
Giggenbach

**Giggenbach** je názov podmorského vulkánu, nachádzajúceho sa v južnej časti Pacifiku, severozápadne od ostrova Macauley Island. V stavbe vulkánu prevládajú bazalty a dacity a jeho vrchol, ležiaci len 65&nbsp;m pod hladinou mora, je ukončený kráterom s priemerom 700&nbsp;m. V kráteri sa nachádza aktívna hydrotermálna zóna.

## Externé odkazy
* www.volcano.si.edu - podmorská sopka Giggenbach na Global Volcanism Program 

Kategória:Sopky Tichého oceánu
Kategória:Sopky Nového Zélandu
Raoul Island

**Raoul Island** je najväčší a najsevernejšie položený ostrov zo súostrovia Kermadecove ostrovy. Nachádza sa asi 900&nbsp;km juhozápadne od súostrovia Tonga a 1&nbsp;km severovýchodne od pobrežia Severného ostrova Nového Zélandu. Plocha ostrova je 29,38&nbsp;km², najvyšší bod je *Moumoukai* (516&nbsp;m).

Ostrov je vulkanického pôvodu, predstavuje vrchol stratovulkánu, ktorého vrchol je deformovaný viacerými kalderami, ktoré sa sformovali v holocéne. Staršia kaldera má rozmery 2,5&nbsp;×&nbsp;3,5&nbsp;km a nachádza sa v centrálnej časti ostrova. Mladšia kaldera má priemer cez 5&nbsp;km, nachádza sa v (už neexistujúcej) západnej časti ostrova a vznikla približne pred 2&nbsp;000 rokmi. V postkalderovom štádiu bolo zaznamenaných niekoľko menších erupcií s centrami v oboch kalderách.

## Iné projekty

## Externé odkazy
* www.volcano.si.edu  - ostrov Raoul Island na Global Volcanism Program 

Kategória:Kermadecove ostrovy
Kategória:Sopky Nového Zélandu
Kategória:Stratovulkány
Kategória:Aktívne sopky
Monowai

**Monowai** je podmorská sopka, nachádzajúca sa v južnej časti Tichého oceánu, približne v polovici vzdialenosti medzi Kermadecovými ostrovmi a súostrovím Tonga, na južnom okraji Tongskej priekopy. Sopka má základňu približne 1&nbsp;500&nbsp;m pod hladinou mora a pozostáva z masívnej, 8,5&nbsp;×&nbsp;11&nbsp;km širokej kaldery a troskového kužeľa, dvíhajúceho sa do výšky približne 1&nbsp;400&nbsp;m. V 20. storočí bolo zaznamenaných viacero erupcií, prevažne hydrofonicky, no niektoré prejavy boli pozorované aj na hladine.

## Externé odkazy
* www.volcano.si.edu - podmorský vulkán Monowai na Global Volcanism Program 

Kategória:Sopky Tichého oceánu
Kategória:Sopky Nového Zélandu
Kategória:Aktívne sopky
Kríž svätého Petra

150px|thumb|right|Ukrižovanie svätého Petra
**Kríž svätého Petra** (**obrátený kríž**) je kríž symbolizujúci svätého Petra a prenesene pápežský úrad používaný v katolicizme. Symbol vychádzajúci z legendy o Petrovej smrti - bol odsúdený k smrti ukrižovaním, ale pretože smrť, ktorá by bola rovnaká akou zomrel Kristus, považoval za nezaslúženú poctu, bol na vlastnú žiadosť ukrižovaný hlavou dole. 

## Satanizmus
V 20. storočí začali symbol používať satanisti, ktorí vidia v otočení hlavného symbolu kresťanstva symbol negácie kresťanstva. Toto nové použitie vynieslo krížu ďalšie pomenovanie: **satanský kríž**. S pôvodnou katolíckou symbolikou kríža svätého Petra ale satanistický symbol nemá žiadnu súvislosť.

## Iné projekty


Image:Peter's Cross.svg|Kríž svätého Petra
Image:Saint_Peter_statue.jpg|Socha svätého Petra v Izraeli


## Zdroj

Kategória:Kresťanské symboly
Kategória:Svätý Peter
Kategória:Satanizmus
Kategória:Heraldika
Curtis Island (Nový Zéland)

**Curtis Island** je menší ostrov vulkanického pôvodu, nachádzajúci sa v súostroví Kermadecove ostrovy. Jeho plocha je len niečo 0,6&nbsp;km² a najvyšší bod je 47&nbsp;m nad hladinou mora. Ostrov, spolu s neďalekým Cheeseman Islands,  predstavuje vyzdvihnuté zvyšky podmorskej sopky. V horninovom zložení prevládajú andezitové pyroklastiká, ich vek sa odhaduje na pleistocén. Ostrov sa pomaly zdvíha nad hladinu mora, v rozmedzí rokov 1929 až 1964 bol zaznamenaný nárast o 7&nbsp;m. V severovýchodnej časti ostrova sa nachádza aktívny fumarolový kráter.

## Externé odkazy
* www.volcano.si.edu  - ostrov Curtis Island na Global Volcanism Program 

Kategória:Kermadecove ostrovy
Kategória:Sopky Nového Zélandu
Macauley Island

**Macauley Island** je menší ostrov vulkanického pôvodu ležiaci v južnej časti Tichého oceánu, asi v polovici cesty medzi novozélandským Severným ostrovom a súostrovím Tonga, patriaci do súostrovia Kermadecove ostrovy. Šírka ostrova je približne 3&nbsp;km, najvyšší bod je 238&nbsp;m nad hladinou mora. Na ostrove sa nachádza prírodná rezervácia.

## Geologický vývoj
Ostrov predstavuje okraj kaldery, ktorej centrum leží asi 8&nbsp;km severozápadne od pobrežia. V horninovom zložení prevládajú ryolitové pemzy uložené na bazaltových lávových prúdoch. V predkalderovom štádiu vulkanizmu existovala v mieste dnešnej kaldery generácia dvoch štítových vulkánov, ktoré zanikli počas vzniku kaldery.

Kaldera sa sformovala počas jednej z najsilnejších erupcií v južnom Pacifiku približne pred 6&nbsp;300 rokmi. Pozostatkom tejto erupcie je mohutné tufové súvrstvie s objemom vyvrhnutého vulkanického materiálu cez 5×104&nbsp;km³, nazývané *Sandy Bay Tuff*. V postkalderovom štádiu prevládali podmorské erupcie s centrom vzdialeným asi 2&nbsp;km od severného pobrežia ostrova, ktoré vyprodukovali bazaltové škvary a lávové prúdy. V súčasnosti nie je v okolí ostrova pozorovaná žiadna vulkanická aktivita.

## Externé odkazy
* www.volcano.si.edu  - ostrov Macauley Island na Global Volcanism Program 

Kategória:Kermadecove ostrovy
Kategória:Sopky Nového Zélandu
Kategória:Kaldery
Barys Astana

**Barys CHK** (-po kazašsky; rus. ХК Барыс (Астана) - CHK Barys (Astana)) je kazašský hokejový klub z hlavného mesta Astana. Momentálne hrá Kontinentálnu hokejovú ligu v divízii Černyšev.

Začiatky hokeja v Astane siahajú na koniec 50. rokov 20. storočia, ešte vo vtedajšom meste Celinograd. Mužstvo tvorili členovia miestnych telovýchovných organizácii a spolkov. Prvým významným krokom k vybudovaniu profesionálneho tímu bol úspech na Majstrovstvách Kazachstanu v januári 1959. V nasledujúcich rokoch obsadzoval tím vrcholné umiestnenia v kazašských národných a regionálnych súťažiach (roku 1962 6. miesto a v roku 1966 4. miesto). Avšak vzhľadom na to, že dlhý čas nebol riešený problém s výstavbou krytého štadiónu, klesol tím do úzadia. Niekoľkokrát sa pokúsil dostať do najvyššej hokejovej ligy vtedajšieho Sovietskeho zväzu, ale neúspešne.

Od roku 1999 začal tím fungovať pod oficiálnym názvom HK Barys Astana. Napokon sa tímu podarilo obsadiť 2. miesto v národnom šampionáte v sezóne 1999/2000 a následne svoj úspech obhájili v sezónach 2000/2001 a 2001/2002. Hráčov k novým úspechom motivovala aj výstavba nového krytého štadióna Sport Complex Kazakhstan v roku 2001. Až do roku 2007 hral tím v domácej lige, napokon postúpil do Kontinentálnej hokejovej ligy. Prvé víťazstvo klubu bolo 3. septembra 2008 v zápase s ruským klubom Neftechimik Nižnekamsk (výsledok zápasu 2:1) a prvé domáce víťazstvo nastalo 14. septembra 2008 s ruskýmtímom Salavat Julajev Ufa (konečný stav 3:2). Tím sa úspešne udržal v Kontinentálnej hokejovej lige a časť hráčov tvorí Kazašské národné hokejové mužstvo.

## Hráči
Okrem domácich hráčov z Kazachstanu tvorí základ tímu aj mnoho hráčov z iných krajín (Rusko, Slovensko, Česko, Kanada a USA).

### Brankári

### Obrancovia

### Útočníci

## Externé odkazy
Oficiálna internetová stránka klubu (kazašsky/rusky) 


Kategória:Kazašské hokejové kluby
Kategória:Kontinentálna hokejová liga
Alexandr Gennadievič Koreškov

**Alexandr Gennadievič Koreškov** (rus. Александр Геннадьевич Корешков; * 28. október 1968, Öskemen) je kazašský reprezentant v ľadovom hokeji. Pôsobil v KHL v kazašskom klube Barys Astana.

Jeho mladší brat Jevgenij (* 1970) bol takisto hokejový útočník.

## Externé odkazy
* 

Kategória:Kazašskí hokejisti
Kategória:Kazašskí hokejoví útočníci
Kategória:Kazašskí olympionici
Kategória:Účastníci MS v hokeji 1998
Kategória:Účastníci MS v hokeji 2004
Kategória:Účastníci MS v hokeji 2005
Kategória:Účastníci MS v hokeji 2006
Kategória:Účastníci MS v hokeji 2010
Kategória:Hráči Barys Astana
Kategória:Súrodenci v ľadovom hokeji
Kategória:Kazašské osobnosti ruského pôvodu
Kategória:Osobnosti z Öskemenu
Ulice

***Ulice*** je siedmy štúdiový album českej rockovej skupiny Olympic, ktorý v roku 1981 vydalo hudobné vydavateľstvo Supraphon. Je druhým pokračovaním koncepčného projektu z trilógie albumov (*[[Prázdniny na Zemi]]*, *Ulice* a *[[Laboratoř]]*), ktorú skupina produkovala s textárom Zdenkom Rytířom. Súčasťou albumu bolo koncertné turné, na ktorom boli využité aj projekcie diapozitívov, scénické stvárnenie tém skladieb v súlade s jeho námetom, textami a scenárom. 

V porovnaní s predošlou časťou *[[Prázdniny na Zemi]]*, album *Ulice* je menej artrockový, nie je tak výrazne koncepčný, je v ňom silnejší dôraz na jednotlivé skladby, nájdeme na ňom niekoľko výrazných sólových hitov skupiny. Sú nimi napríklad piesne „Okno mé lásky“, či hit „Já“, ktoré patria dodnes k povinnému repertoáru koncertných vystúpení Olympiku.

## Skladby albumu
Hudba Petr Janda,texty Zdeněk Rytíř.
# „Ulice I (Život)“ - 4:22
# „Okno mé lásky (Láska)“ - 4:50
# „Úspěšný mladý muž (Úspěch)“ - 4:52
# „Tváře slov (Strach)“ - 3:21
# „Ulice II“ - 1:04
# „Paní Nostalgie (Samota)“ - 2:43
# „Já (Sobectví)“ - 4:14
# „Černá mše za nukleárního boha (Nenávist)“ - 4:58
# „Každý den (Ohlédnutí)“ - 3:32
# „Ulice III (Život)“ - 3:24

### Bonusy (reedícia z r. 2007)
# „Jasná zpráva“ - 4:16
# „Já je znám“ - 2:51
# „Dnes už ne“ - 3:18
# „Nikdo nejsme akorát“ - 3:32
# „Blíženci“ - 4:26
# „Nic víc“ - 3:40
# „Každý den (Ohlédnutí po ulici) LIVE“ - 3:54
# „Já (Sobectví) 2006“ - 4:11
# „Černá mše za nukleárního boha (Nenávist) 2006“ - 3:40
# „Ulice I (Život) 2006“ - 4:26

## Výroba albumu
* Petr Janda - spev, gitara
* Miroslav Berka - klávesové nástroje
* Petr Hejduk - bicie, spev
* Milan Broum - basová gitara

## Zdroje
* Bestia.cz: Olympic Ulice - Zlatá edice (CD)

Kategória:Hudobné albumy z 1981
Kategória:Albumy skupiny Olympic
Laboratoř

***Laboratoř*** je ôsmy štúdiový album českej rockovej skupiny Olympic, ktorý v roku 1984 vydalo hudobné vydavateľstvo Supraphon. Je tretím, záverečným pokračovaním koncepčného projektu z trilógie albumov (*[[Prázdniny na Zemi]]*, *[[Ulice]]* a *Laboratoř*), ktorú skupina produkovala s textárom Zdenkom Rytířom. 

Tento album to nemal po veľmi úspešných prvých dvoch častiach projektu ľahké. Zároveň v dobe svojho vzniku bol hudobný trh viac-menej nasýtený pompéznymi art rockovými koncepčnými projektami. Napriek tomu je *Laboratoř* dôstojným zavŕšením trilógie. Obsahuje niekoľko skladieb, ktoré mali hitový potenciál ako napríklad „Pohlazení skoro jako láska“, „Roboti už jdou“, „Hodná holka“, či „Neučte roboty“...

## Skladby albumu
Hudba Petr Janda,texty Zdeněk Rytíř.
# „Laboratoř“ - 04:44 
# „Pohlazení skoro jako láska“ - 03:51
# „Kartotéka“ - 04:37
# „Noční služba“ - 02:18
# „Roboti už jdou“ - 02:15
# „Kyvadlo času“ - 03:34
# „Co s tím?“ - 03:12
# „Podivín“ - 05:39
# „Hodná holka“ - 02:10
# „Neučte roboty“ - 04:19

### Bonusy (reedícia z r. 2007)
# „Láska trojdenní“ - 03:11
# „Ten den“ - 03:36
# „Už je po...“ - 04:01
# „Jen jedenkrát“ - 02:58
# „Volný pád“ - 03:18
# „Je to tvá vina“ - 03:30
# „Laboratoř“ - 04:32
# „Kartotéka“ - 02:37
# „Neučte roboty“ - 04:15
# „Johnny B. Goode“ - 03:37
# „Roll Over Beethoven“ - 02:46

## Výroba albumu
* Petr Janda - spev, gitara
* Miroslav Berka - klávesové nástroje
* Petr Hejduk - bicie, spev
* Milan Broum - basová gitara
* Bambini di Praga, zbormajster Bohumil Kulínský ml. (8)
* Květoslav Rohleder, Jan Spálený, Jan Svatoš - hudobná réžia
* Karel Hodr, Jiří Brabec, Jan Chalupský - zvuková réžia
* Ing. Miroslav Černý - zodpovedný redaktor

## Zdroje
* Bestia.cz: Olympic Laboratoř - Zlatá edice (CD)

Kategória:Hudobné albumy z 1984
Kategória:Albumy skupiny Olympic
György Herdics

Dr. h. c. doc. JUDr. PhDr. PaedDr. ThLic. **György Herdics**, PhD. MBA alebo **György Pál Pápay**, rodený **Juraj Herdics**, (* 28. november 1966, Komárno) je slovenský rímskokatolícky kňaz maďarskej národnosti, titulárny opát, čestný kanonik, dekan, šéfredaktor maďarského katolíckeho týždenníka *Remény*, docent, vysokoškolský pedagóg, mimoriadny profesor, univerzitný profesor Vysokej školy zdravotníctva a sociálnej práce, Bratislava (2022). Od roku 2022 prednáša na National-Louis University v Poľsku. Od roku 2022 je vydavateľom najstaršieho maďarského regionálneho týždenníka na Slovensku: *Csallóköz* (*Žitný ostrov*), od roku 2023 je vydavateľom portálu szabadujsag.sk.

## Štúdiá
Základnú školu vychodil v Komárne. V rokoch 19831987 navštevoval Gymnázium s vyučovacím jazykom maďarským v Komárne, následne v rokoch 19871991 študoval na Rímskokatolíckej cyrilometodskej bohosloveckej fakulte Univerzity Komenského v Bratislave. Postgraduálne štúdia absolvoval v Budapešti a v Ružomberku. V Budapešti v roku 2002 na univerzite Pázmány Péter Katolikus Egyetem získal licenciát teológie (ThLic.). V roku 2003 na Katolíckej univerzite v Ružomberku získal titul PaedDr. V roku 2011 mu bola udelená hodnosť Dr. h. c. Tiež v roku 2011 získal titul PhDr. Na Vysokej škole zdravotníctva a sociálnej práce v Bratislave získal vedeckú hodnosť PhD. v roku 2012. V roku 2014 habilitoval na Vysokej škole zdravotníctva a sociálnej práce v Bratislave (docent). V roku 2015 získal neakademický titul MBA. Od roku 2015 je mimoriadnym profesorom. Od roku 2022 je univerzitným profesorom na Vysokej škole zdravotníctva a sociálnej práce v Bratislave. Od roku 2022 je pedagógom na National-Louis University v Poľsku.

## Hodnosti a vyznamenania
* 1999 – dekan
* 2002 – čestný kanonik sídelnej kapituly v Kaloči
* 2003 – titulárny opát opátstva sv. Abraháma (Abbatia S. Abrahae de Valle Ebron)

## Funkcie
* 19921996 – farár v Dolných Semerovciach
* 19962008 – farár v Trsticiach
* 1. august 20092013 – farár v Dunajskej Strede a dekan dunajskostredského dekanátu

## Spisovateľská a vydavateľská činnosť
Od roku 2001 je šéfredaktorom maďarského katolíckeho týždenníka *[[Remény]]*. Je redaktorom časopisu *Magyar Sion* a spolušéfradaktorom časopisu *Família*. V rokoch 1996 až 2002 vydával katolícky kalendár s názvom *Magyar Vasárnap Kalendárium*. V Trnavskej arcidiecéze je členom Rady pre masovokomunikačné prostriedky. Od roku 2015 je šéfredaktorom časopisu *Via socialis*.

## Referencie

Kategória:Slovenskí rímskokatolícki kňazi
Kategória:Slovenskí univerzitní profesori
Kategória:Slovenskí redaktori
Kategória:Šéfredaktori periodík na Slovensku
Kategória:Absolventi Rímskokatolíckej cyrilometodskej bohosloveckej fakulty Univerzity Komenského v Bratislave
Kategória:Slovenské osobnosti maďarského pôvodu
Kategória:Osobnosti z Komárna
Entomologischer Verein zu Stettin

**Entomologischer Verein zu Stettin** (doslova *Entomologický spolok v Štetíne/Štetínsky entomologický spolok*) bol jednou z popredných entomologických spoločností 19. storočia. Väčšina významných nemeckých entomológov bola členmi tejto spoločnosti, rovnako ako mnohí entomológovia z Anglicka, Švédska, Talianska, Francúzska a Španielska. Táto spoločnosť mala v svojom vlastníctve veľmi veľké zbierky hmyzu a významnú a rozsiahlu odbornú knižnicu. 

Entomologischer Verein zu Stettin bol treťou entomologickou spoločnosťou na svete, ktorú založili nemeckí entomológovia (po anglickej a francúzskej spoločnosti). Aj keď je dnes Štetín na území Poľska, ale v čase vzniku spoločnosti patril do územia Pruska. Súčasťou Poľska sa Štetín stal až v roku 1945 po 2. svetovej vojne. Spoločnosť bola podľa niektorých údajov založená v roku 1837, ale spomína sa aj rok 1839, ako rok jej vzniku. Spoločnosť vydávala časopis: "Stettiner Entomologische Zeitung". 

Prvým prezidentom tejto spoločnosti bol lekár Wilhelm Ludwig Ewald Schmidt (1804 - 1843). Po jeho predčasnej smrti vo veku 39 rokov bol jeho pokračovateľom vo funkcii Carl August Dohrn (1806 - 1892), ktorý sa stal predsedom na schôdzi spoločnosti dňa 5. novembra v roku 1843. Dohrn pôsobil od založenia spoločnosti ako jej tajomník v predchádzajúcich štyroch rokoch. Pokračoval potom v svojej funkcii predsedu cca ešte 40 rokov. Po jeho smrti sa stal ďalším predsedom tejto spoločnosti jeho syn Heinrich Dohrn. Podľa Dohrna sen. - prezidenta spoločnosti - sa táto spoločnosť stala rovnako dôležitá ako napr. entomologické spoločnosti v Londýne a Paríži. 

Každý entomológ tejto spoločnosti, ktorý chcel študovať entomologickú problematiku na úrovni svojej doby a držať *krok s vývojom*, musel byť schopný prečítať základný text aspoň po anglicky, francúzsky, nemecky, taliansky a v niektorých prípadoch aj švédsky, latinsky a prípadne i grécky.

Členmi tejto prestížnej spoločnosti boli mnohí významní entomológovia z celého sveta. Časopis spoločnosti bol nazvaný, ako sme už spomínali: *Stettiner Entomologische Zeitung* (skrátene Stett. Ent. Zeit.).  

## Zdroje
* Douglas, J. W.: 1892, Entomologist's Monthly Magazine (3)3: p. 164 - 165:  
* Lefèvre, E.: 1892, Bull. Soc. Ent. Fr., 61.
* Encyklopedia Szczecina, Tom I., Uniwersytet Szczeciński, Szczecin 2000, p. 229.

Kategória:Entomológia v Nemecku
Kategória:Entomologické spoločnosti
Francúzsky štát

**Francúzsky štát** (fr. *État français*), neoficiálne ale často aj **Vichystické Francúzsko**, **vichystický režim** alebo **vichystická vláda**, bolo Francúzsko v období druhej svetovej vojny od roku 1940 do roku 1944. Týmto pojmom sa označuje vláda maršala Pétaina spolupracujúca s Nemeckom i územie, ktoré táto vláda fakticky ovládala. 

Vtedajšia vláda Francúzska sídlila v kúpeľnom meste Vichy v strednom Francúzsku a na jej čele stál maršal Philippe Pétain, ktorý 22. júna 1940 podpísal kapituláciu. Touto udalosťou je datovaný začiatok Vichystického režimu, ktorý sa rozpadol po vylodení v Normandii a v južnom Francúzsku v júni 1944. Formálne vláda vo Vichy vládla celému Francúzsku, fakticky však spravovala len územie zahŕňajúce južnú časť Francúzska (a niektoré kolónie), ktoré bolo formálne slobodné a neokupované nacistickou Treťou ríšou.

## Pozri aj
* Bitka o Francúzsko – (10. máj – 22. jún 1940), obdobie pred vznikom Vichystického Francúzska
* Résistance – francúzske hnutie odporu proti nemeckej okupácii a kolaboračnej francúzskej vláde
* Philippe Pétain
* Útok na Mers-el-Kébir
* Dejiny Francúzska
* Potopenie francúzskej flotily v Toulone

## Iné projekty

## Externé odkazy
* Francie – informace o státu na stránke zemepis24.cz

## Zdroj

Kategória:Zaniknuté štáty
Kategória:Zaniknuté štáty Európy
Kategória:Dejiny Francúzska
Zvoňte, zvonky

***Zvoňte, zvonky*** je debutový štúdiový album slovenskej rockovej skupiny Prúdy z roku 1969. Je všeobecne považovaný za jeden zo základných albumov modernej slovenskej populárnej hudby.

Zatiaľ čo názov albumu je *Zvoňte, zvonky*, názov titulnej skladby je pozmenený do podoby „Zvonky, zvoňte“. Album vyšiel v mono verzii a je zostavený z rozhlasových nahrávok realizovaných prevažne počas roka 1968.

V roku 2007 sa stal víťazným albumom rebríčka 100 najlepších slovenských albumov.

## Zoznam skladieb
# „Zvonky, zvoňte“ – 3:32 
# „Pred výkladom s hračkami“ – 3:51
# „Balada o smutnom Jánovi“ – 2:11 
# „Jesenné litánie“ – 3:45 
# „Strašidlo“ – 2:33
# „Keď odchádza kapela“ – 3:31 
# „Poď so mnou“ – 3:39 
# „Možno, že ma rada máš“ – 2:19 
# „Možno“ – 3:29
# „S rukami vo vreckách“ – 3:36
# „Dám ti lampu“ – 1:58
# „Čierna ruža“ – 3:32

**Bonusové skladby reedície z roku 1999:**
#„Tam v Massachusetts“ – 2:29
#„Spievam si pieseň“ – 2:23
#„Biela holubica“ – 2:45
#„Zaklínač hadov“ – 1:51
#„Po písmenku“ – 2:37
#„Keď zomrie lev“ – 2:51
#„Šesť starcov“ – 4:37
#„Medový máj“ – 2:34
#„Mama“ – 3:49
#„Ráno“ – 2:56

* Skladby č. 13 a 14 pochádzajú z SP *Tam v Massachusetts* (1968)
* Skladby č. 15 a 17 (nahrané v rokoch 1968 a 1969) pochádzajú z LP Pavla Hammela *[[Pavol Hammel & Prúdy 1966 – 1975]]* (1982)
* Skladba č. 16 pochádza z SP *Čierna ruža* (1968)
* Skladba č. 18 (nahraná v roku 1969) pochádza z LP rozličných interpretov *[[Beatová horúčka 1965 – 1970]]* (1989)
* Skladby č. 19 – 22 (nahrané v rokoch 1969 – 1970) pochádzajú z EP Pavla Hammela *Šesť starcov* (1971)
* Skladba č. 13 je cover verziou skladby „Massachusetts“ od skupiny Bee Gees z jej SP *Massachusetts* (1967)

## Autorstvo
Hudba:
* Marián Varga (1, 5 – 9, 11, 12)
* Pavol Hammel (2 – 4, 14, 15, 17 – 21)
* Marián Varga, Pavol Hammel (10, 22)
* Peter Saller, Pavol Hammel (16)
* Barry Gibb, Robin Gibb, Maurice Gibb (13)
Texty:
* Rudolf Skukálek (1, 7, 8, 10, 14)
* Boris Filan (2, 3, 18, 19, 22)
* Kamil Peteraj (4, 11, 20)
* Ján Masaryk (5, 9, 12, 15)
* Boris Voroňák (6)
* Boris Droppa (13)
* Milan Lasica (16)
* Miroslav Válek (17)
* Pavol Hammel (21)

## Zostava
* Marián Varga – klávesový nástroj, zvonkohra, Hammond organ
* Pavol Hammel – spev, gitara
* Peter Saller – gitara
* Fedor Frešo – basová gitara, kontrabas, mandolína, zvon, sprievodný spev
* Vladimír Mallý – bicí nástroj, perkusia, hoboj, sprievodný spev
* Vladimír Kaššay – basová gitara, sprievodný spev
* Peter Petro – bicí nástroj, perkusia, sprievodný spev
* Ľubomír Dolinský – bicí nástroj
* František Griglák – gitara
* Dušan Hájek – bicí nástroj

## Hosťujúci hráči
* Traditional Club Bratislava
* Sláčikový orchester Juraja Berczellera

## Výroba
* Nahrávka: štúdio Česko-Slovenského rozhlasu, Bratislava (1968) / štúdio Fisyo, Praha (1968 – 1970)
* Produkcia: Pavol Zelenay
* Hudobná réžia: Leoš Komárek, Jiří Pekárek
* Zvuková réžia: Vladimír Marko, Peter Hubka
* Dramaturgia: Ľudovít Štassel
* Návrh obalu: Peter Puškár
* Vydavateľstvo: Supraphon

## Externé odkazy
* Obal

Kategória:Albumy skupiny Prúdy
Kategória:Hudobné albumy z 1969
Kategória:Debutové albumy
Kategória:Albumy Pavla Hammela
André Citroën

**André-Gustave Citroën** (* 5. február 1878, Paríž, Francúzsko– † 3. júl 1935, tamže) bol francúzsky podnikateľ, priekopník francúzskeho automobilového priemyslu. V roku 1919 založil automobilovú továreň, v ktorej sa dodnes vyrábajú automobily Citroën.

## Životopis
Bol piatym a posledným dieťaťom rodiny. Jeho otec Levie Citroen pochádzal z Holandska a bol obchodník s diamantami židovského pôvodu. Matka Mazra Kleinmanndo bola pôvodom z Varšavy (Poľsko). Z Amsterdamu do Paríža sa presťahovali v roku 1873. Po svojom príchode si rodina zmenila priezvisko pridaním prehlásky z Citroen na Citroën. Meno pochádza od Andrého pradeda, ktorý sa živil predajom citrónov a volal sa Limoenman (v holandskom jazyku citroen) Jeho otec spáchal samovraždu, keď mal André šesť rokov.

Vyštudoval vysokú technickú školu École Polytechnique v roku 1900. V roku 1909 založil továreň na výrobu moderných šípových ozubených kolies, ktoré si dal patentovať. Neskôr počas prvej svetovej vojny po dohode s francúzskou generalitou preorientoval továreň na výrobu delostreleckých granátov potrebných pre vojnu. Pred vojnou sa Citroen stretol v USA s výrobcom automobilov Henry Fordom s ktorým sympatizoval. V roku 1919 založil podľa vzoru Fordu, automobilku Citroën, ktorú preslávili inovácie Citroenu ako Celokovová karoséria, uloženie motora v silentblokoch, predný náhon, hydropneumatické odpruženie, natáčacie svetlomety ale napríklad aj prvé nárazové testy s modelom Citroën Rosalie(tzv. Crash testy) v roku 1932. V roku 1934 Citroen navrhol prelomový model Traction Avant (Predný náhon).

Automobilku preslávili výpravy ktoré demonštrovali výdrž automobilov ako Čierna výprava – kedy prvý automobil prešiel naprieč Afrikou, žltá výprava do Číny. Automobilka sa počas 30-rokoch stala štvrtou najväčšou automobilkou na svete. Najväčším konkurentom Andrého Citroena bol Louis Renault.

Zomrel v roku 1935 v Paríži na rakovinu žalúdka a je pochovaný na cintoríne v Montparnasse. V roku 1992 po ňom pomenovali verejný park v Paríži Parc André Citroën.

## Iné projekty

## Externé odkazy
* The early years 
* Andre Citroen, motorlegend.com 

## Zdroj

* Televízny dokument Louis Renault et André Citroën la course du siècle

Kategória:Narodenia v 1878
Kategória:Úmrtia v 1935
Kategória:Citroën
Kategória:Francúzski podnikatelia
Kategória:Priekopníci automobilizmu
Kategória:Absolventi École Polytechnique
Kategória:Úmrtia na rakovinu žalúdka
Kategória:Pochovaní na cintoríne Montparnasse
Kategória:Osobnosti z Paríža
Prázdniny na Zemi

***Prázdniny na Zemi*** je šiesty štúdiový album českej rockovej skupiny Olympic, ktorý v roku 1980 vydalo hudobné vydavateľstvo Supraphon. Tento album patrí medzi českú rockovú klasiku. Je to prvá časť koncepčného projektu z trilógie albumov (*Prázdniny na Zemi*, *[[Ulice]]* a *[[Laboratoř]]*), ktorú skupina produkovala s textárom Zdenkom Rytířom. Súčasťou albumu bolo koncertné turné, na ktorom boli využité aj projekcie diapozitívov v súlade s jeho námetom, textami a scenárom.

## Skladby albumu
Hudba Petr Janda,texty Zdeněk Rytíř.
# „Přílet“ - 5:57
# „Kraj, odkud odletěli ptáci (Ptáci)“ - 4:50
# „Co všechno se může stát (Voda)“ - 4:33
# „Nechoď dál! (Město)“ - 3:08
# „Strom - 4:07
# „Vzdálenosti (Země)“ - 3:57
# „Rezervace motýlů“ - 3:02
# „To nic, to jen vzduch (Vzduch)“ - 3:27 
# „Návrat“ - 4:46

### Bonusy (reedícia z r. 2007)
# „Dědečkův duch“ - 3:27
# „Nech to být“ - 3:11
# „Máš ráda déšť“ - 3:35
# „Nezapomeň“ - 4:39
# „Ze života hmyzu“ - 3:04
# „Hrál“ - 3:31
# „Nejsem sám“ - 3:39
# „Vlak, co nikde nestaví“ - 3:23
# „The Bird (Kraj, odkud odletěli ptáci)“ - 6:21
# „Osmý den“ - 3:34

## Zaujímavosť
Album má svoju anglickojazyčnú verziu. „Holidays On Earth“ (vyšlo v roku 1980). Na rovnakú hudbu boli anglicky otextované všetky piesne.

## Výroba albumu
* Petr Janda - spev, gitara
* Miroslav Berka - klávesové nástroje
* Petr Hejduk - bicie, spev
* Milan Broum - basová gitara

## Zdroje
* Bestia.cz: Olympic Prázdniny na Zemi - Zlatá edice (CD)

Kategória:Hudobné albumy z 1980
Kategória:Albumy skupiny Olympic
Résistance

**Résistance** () boli viaceré francúzske hnutia odporu proti nemeckej okupácii a kolaboračnej francúzskej vláde počas druhej svetovej vojny od 22. júna 1940 až do oslobodenia v roku 1944.

Vo Francúzsku bolo hnutie odporu podriadené výboru Slobodného Francúzska v Londýne, ktoré viedol generál Charles de Gaulle a ktorý pôsobil ako francúzska exilová vláda. Členovia tohto hnutia organizovali pomoc vojnový zajatcom, propagandu, sabotáže, diverzie a ozbrojené akcie za podpory spojeneckých štátov. Podobnú činnosť viedlo aj komunistické partizánske hnutie.

Hnutie odporu sa začalo organizovať prakticky ihneď potom ako maršal Philippe Pétain v roku 1940 uzavrel s nacistickým Nemeckom prímerie.

## Akcie hnutia odporu
V roku 1940 začali v Paríži prvé študentské demonštrácie proti nemeckej okupácii a vláde vo Vichy, ktorá bola ustavená ako orgán spolupráce s nemeckou vládou a v čele ktorej stál maršal Philippe Pétain.

V roku 1942 gaullisti z Londýna a členovia hnutia odporu koordinovali svoje akcie proti rastúcim nemeckým a vládnym represiám. Posilnenie organizácie nastalo po zjednotení politických síl hnutia odporu: delegát de Gaulla Jean Moulin, schopný organizátor, sa stal predsedom rady hnutia odporu, ktorého súčasťou boli aktívne politické sily: komunisti, socialisti, radikáli, kresťanskí demokrati. Až v roku 1944 vznikli Francúzske vnútorné sily. V poslednom roku okupácie prišlo k značnému nárastu bojových akcií, sabotáži a diverzie.

## Iné projekty

## Zdroj

Kategória:Dejiny Francúzska
Kategória:Protinacistický odboj počas 2. svetovej vojny
Jean Moulin

**Jean Moulin** (* 20. jún 1899, Béziers, Francúzsko - † 8. júl 1943, neďaleko Metz) bol francúzsky odbojár. Viedol *Národnú radu odboja* (*Conseil National de la Résistance*) a je považovaný za jedného z hlavných francúzskych odbojárov druhej svetovej vojny. Je pochovaný v parížskom Panteóne po boku ďalších osobností Francúzska.

## Iné projekty

## Zdroj

Kategória:Obete mučenia
Kategória:Francúzske osobnosti druhej svetovej vojny
Kategória:Francúzske osobnosti prvej svetovej vojny
Kategória:Osobnosti pochované na Père-Lachaise
Sabotáž

**Sabotáž** alebo **sabotovanie** (čiastočné synonymum je *záškodníctvo, diverzia*) je (spravidla utajené a často násilné) úmyselné a plánované narušenie funkčnosti či výkonnosti (dôležitého) civilného alebo vojenského zariadenia alebo výstroje (najmä v čase vojny) prostredníctvom jeho poškodenia alebo zničenia. V širšom zmysle je to úmyselné a plánované narušenie funkčnosti, výkonnosti či úspechu politického, ekonomického či vojenského zariadenia, podniku, projektu či akcie prostredníctvom pasívneho odporu, narušenia chodu práce alebo poškodenia či zničenia. Sabotáž je na Slovensku aj jeden z trestných činov - pozri nižšie. Ľudia vykonávajúci sabotáže bývajú označovaní slovom **sabotéri**.

Technika sabotáže sa používa najmä v dobe prudkých spoločenských konfliktov typu vojen, povstaní, odboja proti okupačnej moci a pod. Často túto činnosť využívajú partizáni, tajné odbojové organizácie, námorní piráti, teroristi, špeciálne vycvičené diverzné vojenské skupiny, a pod.
Správne vykonaná sabotáž môže viesť aj k úplnému zničeniu, respektíve k totálnej deštrukcii príslušného technického diela či predmetu.

Vzhľadom na povahu tejto činnosti býva takmer vždy veľmi dôsledne utajovaná a zvyčajne podlieha prísnej konšpirácii. Prichyteným sabotérom vždy hrozili i hrozia prísne tresty vrátane trestov najvyšších (doživotné väzenie, trest smrti).

## Sabotáž v trestnom práve
Podľa slovenského Trestného zákona sa sabotáž pácha ten, *kto v úmysle poškodiť ústavné zriadenie alebo obranyschopnosť Slovenskej republiky zneužije svoje zamestnanie, povolanie, postavenie alebo svoju funkciu alebo sa dopustí iného konania preto, aby (a) maril alebo sťažoval plnenie dôležitej úlohy štátneho orgánu, ozbrojených síl alebo ozbrojeného zboru, právnickej osoby, alebo (b) spôsobil v činnosti takého orgánu alebo takej organizácie alebo inštitúcie poruchu alebo inú závažnú škodu.* (§ 317 zákona č. 300/2005 Z. z.Trestný zákon)

## Posudzovanie sabotáže a sabotérov
Sabotáž a sabotéri sa dajú (subjektívne) hodnotiť rôzne – v dobách vojny môžu byť diverzanti a partizáni vnímaní ako hrdinovia, naopak sabotáž uskutočnená v mene vlastných cieľov (politické, v obchode, v športe) je všeobecne hodnotená ako nemorálna (nešportová) a vedľa morálneho odsúdenia hrozia i vysoké tresty.

## Pozri aj
* partizánska vojna
* partizán
* vojna
* odboj
* diverzia
* terorizmus

Kategória:Vojenská taktika
Kategória:Revolúcia
Kategória:Partizánska vojna
Tekken

**Tekken** je séria bojových videohier od spoločnosti Namco. Tituly série boli vydané pre niekoľko platforiem: PlayStation, PlayStation 2, Game Boy Advance a PlayStation Portable(PSP). Bolo ohlásené pokračovanie série pre hernú konzolu PlayStation 3.

## Popis série
Tekken vyšiel ako platformová záležitosť pre konzole Sony ako protiváha k sérii Virtua Fighter od firmy Sega. Predstavuje komerčne veľmi úspešný projekt 3D bojových hier s množstvom postáv, každá s inými vlastnosťami. Hráč má na výber niekoľko herných módov (napr. hra proti počítaču, hra proti živému hráčovi, bonusové medzihry alebo výpravný mód s dejovou líniou). Okrem veľa nastavení vlastností herného prostredia (počet kôl, čas na kolo atď.) ide zvoliť tiež rôzne obťažnosti protivníkov.

## Gameplay
### Postavy
Techniky boja herných postáv pomerne verne kopírujú reálne bojové štýly (napr. **Hwoarang** a jeho Teakwondo alebo **Edie Gordo** a Capoeira), dokonca je možné spozorovať podobnosť medzi reálnymi a hernými postavami:
* **Law** – Bruce Lee
* **Lei Wulong** – Jackie Chan
* **Craig Marduk** – Bob Sapp
Každá s postáv má svoj vlastný príbeh, ktorý sa s každým dielom berie dopredu. Niektoré postavy miznú (**Angel** – Tekken 2), aby sa objavili v nasledujúcom dieli (**Wang Jinrei** – Tekken 2 a Tekken 5) alebo získali svojich nástupcov (**Roger** a **Roger Jr.**)

Kategória:Videohry
Maurice Greene

**Maurice Greene** môže byť:
* americký atlét (1974), pozri Maurice Greene (atlét)
* anglický skladateľ a organista (1696–1755), pozri Maurice Greene (skladateľ)

Greene, Maurice
Deklarácia nezávislosti Spojených štátov

náhľad|Originálny dokument deklarácie

**Deklarácia nezávislosti Spojených štátov** alebo **Vyhlásenie nezávislosti Spojených štátov** () je bežný názov dokumentu, deklarácie nezávislosti, ktorým dnešné Spojené štáty vyhlásili nezávislosť od Británie. Je základným politickým programovým dokumentom a bola podpísaná 4. júla 1776 počas Americkej vojny o nezávislosť (1775-1783) na druhom kontinentálnom kongrese v meste Philadelphia. Jej autormi sú Thomas Jefferson, John Adams a Benjamin Franklin. 

## Obsah Deklarácie
* jednoznačné rozhodnutie kolónií prerušiť všetky zväzky s Britániou poukázaním na nedemokratický charakter britskej nadvlády, čím táto stratila, v prirodzenoprávnom zmysle, legitimitu
* pretvorenie kolónií na nezávislé štáty založené na republikánskom základe združené do Únie 
* zorganizovanie domobraneckého vojska
* vyjadrenie nutnosti viesť oslobodzovací boj až do víťazného konca 
* zakotvenie princípu suverenity národa s právom zvrhnúť vládu, ktorá koná proti vôli ľudu

## Podpisovatelia
Deklaráciu nezávislosti podpísalo 56 vysoko postavených osobností z 13 pôvodných amerických štátov: 

* '''Pensylvánia''': Robert Morris, Benjamin Rush, Benjamin Franklin, John Morton, George Clymer, James Smith, George Taylor, James Wilson, George Ross
* **[[Virgínia]]**: George Wythe, Richard Henry Lee, Thomas Jefferson, Benjamin Harrison, Thomas Nelson Jr., Francis Lightfoot Lee, Carter Braxton
* **[[Massachusetts]]**: Samuel Adams, John Adams, John Hancock, Robert Treat Paine, Elbridge Gerry
* '''New Jersey''': Richard Stockton, John Witherspoon, Francis Hopkinson, John Hart, Abraham Clark
* '''Južná Karolína''': Edward Rutledge, Thomas Heyward Jr., Thomas Lynch Jr., Arthur Middleton
* **[[Maryland]]**: Samuel Chase, William Paca, Thomas Stone, Charles Carroll of Carrollton
* **[[Connecticut]]**: Roger Sherman, Samuel Huntington, William Williams, Oliver Wolcott
* '''New York''': William Floyd, Philip Livingston, Francis Lewis, Lewis Morris
* '''New Hampshire''': Josiah Bartlett, William Whipple, Matthew Thornton
* '''Severná Karolína''': William Hooper, Joseph Hewes, John Penn
* '''Delaware''': George Read, Caesar Rodney, Thomas McKean
* '''Georgia''': Button Gwinnett, Lyman Hall, George Walton
* '''Rhode Island''': Stephen Hopkins, William Ellery

## Referencie

## Iné projekty


Kategória:Deklarácie nezávislosti
Kategória:Dejiny USA
Nordsee

thumb|Reštaurácia Nordsee v nemeckom meste Braunschweig

**Nordsee** je nemecký reťazec reštaurácií rýchleho občerstvenia prevádzkovaný firmou Nordsee Fisch-Spezialitäten GmbH, ktorý sa špecializuje na predaj jedla morského pôvodu. Založený bol v roku 1964, jeho rybolov však siaha až do roku 1896. Má prevádzky v Nemecku, Rakúsku, Česku, Slovensku, Rumunsku a Švajčiarsku. Sídlo má v meste Bremerhaven. Prvá prevádzka na Slovensku bola otvorená v roku 2009 v bratislavskom nákupnom centre Avion Shopping Park.

## Iné projekty

Kategória:Podniky v Nemecku
NHL Entry Draft 2003

**NHL Entry Draft 2003** bol 41. vstupný draft NHL. Uskutočnil sa 21. júna 2003 v Gaylord Entertainment Center v Nashville v Tennessee. Prvou voľbou draftu bol brankár Marc-André Fleury, čím sa stal tretím brankárom po Michelovi Plasseovi a Rickovi DiPietrovi v histórií na pozícií draftovej jednotky.

Podľa mnohých je tento draftový ročník považovaný za jeden z najkvalitnejších. Každý hráč vybraný v prvom kole odohral zápas v NHL.

## Postup draftu

### 1. kolo

### 2. kolo

### 3. kolo

### 4. kolo

### 5. kolo

### 6. kolo

### 7. kolo

### 8. kolo

### 9. kolo

## Refrencie

## Externé odkazy
* hockeydb.com: 203 NHL Entry Draft

Kategória:NHL draft
Kategória:Ľadový hokej v 2003
Hazrat Bábádžán

**Hazrat Bábádžán** (* medzi 1790-1806, Balúčistan, Pakistan† 18. september 1931, Puné, India) bola sufistická svätica, považovaná svojimi nasledovníkmi za *sadgurua* alebo kutuba.

## Život
Hazrat Bábádžán, ktorej pôvodné meno bolo *Gul-ruch* - "Podobná ruži", sa narodila v moslimskej paštúnskej kniežacej rodine v Balúčistane (dnes Pakistan). Presný dátum jej narodenia nie je známy, udáva sa rozpätie rokov 1790-1806. Bola mimoriadne vzdelaná, ovládala spamäti celý Korán a v ranom veku sa stala háfizom.

Ako 18-ročná utiekla pred uzavretím dohodnutého manželstva a vydala sa hľadať Boha. Odišla na severovýchod, najprv do Péšaváru, potom do Rávalpindí, skrývajúc sa pod burkou. Podľa indického autora Bháú Kalčurího žila rok a pol v hornatej oblasti dnešného Pakistanu pod vedením hinduistického sadgurua, potom odišla do Pandžábu. V Multáne ako 37-ročná prijala od kutuba menom Maulá Šáh *Božské Poznanie* (*Džívanmukta*).

Medzi jej žiakmi boli moslimovia, hinduisti aj zoroastristi.

## Odkazy
* Šrí Swámí
* Fotografia hrobky Bábádžán v Púne 
* 

Kategória:Úmrtia 18. septembra
Kategória:Úmrtia v 1831
Kategória:Sufizmus
Kategória:Pakistanské osobnosti
Kutb (sufizmus)

**Kutb** alebo **kutub** (iný prepis *qut(u)b, quṭ(u)b*; v arabčine قطب}) je moslimský sufistický termín na označenie najvyššej formy učiteľa. Doslovný význam slova v arabčine je *stred, os*. Kutb je *šejk*, ktorý udeľuje duchovnú náuku. Iné termíny sú *pir* a *sarkar*.

Kategória:Islam
Kutub

**Kutub** alebo **kutb** (zriedkavo **koteb**, **kotb**; iné prepisy: **qutub, qutb, qoteb, qotb** resp. **quṭub,  quṭub, qoṭeb, qoṭb**; doslova arab. *os, stred*):
*duchovný učiteľ v sufizme, pozri kutb (sufizmus)
*arabské meno, napr.:
**Sajíd Kutb
Deklarácia nezávislosti

**Deklarácia nezávislosti** alebo **vyhlásenie nezávislosti** je akt a/alebo dokument, ktorým obyvateľstvo istého územia (napr. kolónie) závislého od nejakého štátu oznámi, že sa samé považuje za nezávislé od spomínaného štátu. 

Dôsledkom takejto deklarácie môže byť okamžitá (faktická) nezávislosť, vojna o nazávislosť, neskoršia nezávislosť (často po vojne o nezávislosť alebo rokovaniach) alebo aj žiaden dôsledok (napríklad v dôsledku nedostatočnej podpory deklarácie u väčšiny obyvateľstva).

Najznámejšia deklarácia nezávislosti (ako dokument) je Deklarácia nezávislosti Spojených štátov. Slovenská deklarácia nezávislosti sa nazýva Deklarácia Slovenskej národnej rady o zvrchovanosti Slovenskej republiky.

Kategória:Politika
Bioelektrovízia

***Bioelektrovízia*** je debutový štúdiový album slovenskej skupiny Banket, ktorý v roku 1986 vydalo hudobné vydavateľstvo Opus. Žánrovo ide o veľmi pestrú zmes hudby, vzhľadom na silné obsadenie hráčov na klávesové nástroje dominuje elektronická hudba, no na albume môžeme nájsť aj niekoľko popovo-šansónových kompozícií, ako sú napríklad piesne „Tlaková níž“, „Nezavadzaj“, či „Niet čím ťa klamať“, ktoré sú typické pre neskoršiu Müllerovu tvorbu. 

Na tomto albume sa nachádza niekoľko hitov 80. rokov, ako sú napríklad: „Tlaková níž“, „Salieri“, „Slon v porceláne“, no najvýznamnejším hitom je Patejdlova pieseň „Po schodoch“.

## Zoznam skladieb
# „Trofeje ľudí“ (Richard Müller/Daniel Mikletič)
# „Nezavadzaj“ (Richard Müller/Daniel Mikletič)
# „Bioelektrovízia“ (Richard Müller,Svaťo Juřík/Daniel Mikletič)
# „Tlaková níž“ (Richard Müller/Ján Štrasser)
# „Salieri“ (Richard Müller/Richard Müller)
# „Po schodoch“ (Vašo Patejdl/Daniel Mikletič)
# „Povinná poézia po rokoch“ (Svaťo Juřík/Daniel Mikletič)
# „Oči“ (Richard Müller/Richard Müller)
# „Slon v porceláne“ (Martin Karvaš/Ján Štrasser)
# „Slovenčina“ (Richard Müller/Daniel Mikletič)
# „Hosť v panoptiku“ (Svaťo Juřík/Daniel Mikletič)
# „Niet čím ťa klamať“ (Richard Müller/Richard Müller)

### Bonusy (edícia z roku 1997)
#„Bioelektrovízia ´97“ (Hex)
# „Po schodoch“ (Andrej Šeban Band)
# „Tlaková níž I“ (Antidandruff produktion)
# „Trofeje ľudí“ (L J Faze)
# „Tlaková níž II“ (Antidandruff produktion)
# „Trofeje ľudí“ (R.M.Extended version)

## Výroba albumu
* Richard Müller - spev
* Svaťo Juřík - klávesy
* Dušan Hájek - bicie
* Vašo Patejdl -  klávesy, vokály (2, 5, 6, 10, 11)
* Andrej Šeban - elektrická gitara
* Martin Karvaš - klávesy (9)
* Ivan Jombík - klávesy (9)
* Soňa Horňáková - spev (5, 7), vokály (10)
* Pavol Beka - vokály (3)
* Robo Grigorov, Michal Lazar, Roman Chovanec - vokály (9)
;Produkcia
* Peter Smolinský - hudobná réžia
* Jozef Krajčovič - zvuková réžia
* Ing. Róbert Bóka - technická spolupráca
* Štefan Danko - zodpovedný redaktor
* Anton Sládek - dizajn 

Kategória:Hudobné albumy z 1986
Kategória:Debutové albumy
Kategória:Albumy Richarda Müllera
Abydos (staroveké Grécko)

thumb|Abydos a Dardanely (Hellespont)
**Abydos** (gr. Άβυδος) bola pôvodne pravdepodobne semitská, neskôr trácka a ešte neskôr grécka, osada, založená na najužšom mieste prielivu Dardanely (Hellespont). Po jej zániku na rovnakom mieste založil osadu okolo 7. storočia pred Kr. Milét, ako oporný bod pre obchodné cesty s čiernomorskou oblasťou. Osada sa neskôr rozrástla na antické prístavné mesto. V roku 480 pred Kr. tu dal Xerxés vybudovať dva pontónové mosty, ktoré spájali so Séstom na európskom brehu. v roku 334 pred Kr. cez mesto prechádzal Alexander Veľký. Zaniklo v 14. storočí, keď ho zničili Turci.

Podľa povesti miesto nešťastnej lásky Héró a Leandra.

## Referencie

## Zdroje
* Löve G, Stoll HA. *ABC Antiky.* Ivo Železný, 2005 (ISBN 80-237-3938-7)
* Iliada ii.836
*